Politico: Cu viteza actuală, România ar atinge ținta de vaccinare în decembrie 2022. Suntem pe locul 3 în Europa.
Peste 30.000 de români au fost vaccinaţi cu prima doză săptămâna trecută. Un studiu făcut de jurnaliştii de la Politico arată că aproape 90.000 ar trebui să fie vaccinaţi în fiecare zi. Nemţii ar trebui să vaccineze aproape 400.000 de oameni pe zi.
Campania de vaccinare de la noi a prins aripi. Peste 30.000 de români au fost vaccinaţi cu prima doză săptămâna trecută. Dar cum o să ajungem la obiectivul de a avea 70% din adulţi vaccinaţi în ritmul ăsta?Un studiu făcut de jurnaliştii de la Politico arată că aproape 90.000 de români ar trebui să fie vaccinaţi în fiecare zi. Nemţii ar trebui să vaccineze aproape 400.000 de oameni pe zi, italienii şi francezii aproape 300.000, spaniolii peste 200.000, iar polonezii aproape 180.000.Presiunea e mult mai mică în Malta, Luxemburg sau Cipru, care trebuie să vaccineze fiecare 2.000, 3.000 sau 4.000 de oameni pe zi. Dacă nu reuşim să creştem ritmul, unde ajungem?O să avem doar 26 la sută din oameni imunizaţi până pe 22 septembrie. Mult sub ce ne dorim şi mult sub ce ne cere Comisia Europeană, 70% din populaţia adultă vaccinată până în vară. Niciuna dintre ţările Uniunii Europene nu poate atinge obiectivul în ritmul de acum.Doar Malta stă mai bine decât noi, va reuşi să imunizeze 37% din oameni. Portugalia, Irlanda şi Austria ar trece şi ele de 20%. Bulgaria, Letonia, Italia şi Ungaria nu ar ajunge nici măcar la 10%.Când o să avem imunizare în masă?O să ajungem să avem imunizare în masă în decembrie 2022. Suntem pe locul trei în Europa, după Malta, care şi-ar îndeplini obieticul în mai 2022 şi Marea Britanie, în luna august anul acesta. Cele mai îndepărtate termene sunt pentru Italia, care, dacă nu vaccinează de zece ori mai mult decât acum, va termina campania de vaccinare în decembrie 2027, Letonia, care va vaccina 70% din adulţi până în martie 2032 şi Bulgaria, care trebuie să vaccineze de 29 de ori mai mulţi oameni pe zi, altfel ajunge cu vaccinarea în 2040.